|  |  |
| --- | --- |
|  | ՄԻ ՄԿԱՆ ՊԱՏՄՈԻԹՑՈԻՆ  Իր թաքստից` մթին ու խոր, Մկան մեկը ելավ մի օր, Գանգատ գնաց բնության մոտ. — Քո դեմ, ասաց, գանգատ ունիմ,  Ով բնություն. Այս ի՞նչ բախտ ես վիճակել ինձ. Առջևս` մահ, Սրտիս մեջ` ահ, Հանգիստ չունիմ  Դաժան ու չար Կատուներից: Կամ հոգիս առ  Եվ կամ դարձրու Ինձ էլ կատու:  Դաժան ու չար կատու դառած` Մուկը վազեց մտավ մառան, Շուրջը սփռեց այնքան երկյուղ, Որ մկները թավագլուխ, Ծակ ու ծերպեր շունչներն առան:  Բայց շներից հալածական Փախավ, եկավ բնության մոտ:  Կամ հոգիս առ, Կամ ինձ դարձրու Շուն ահարկու:  Եվ ահարկու գամփռ դաոած` Մուկը վազեց, մտավ փարախ,  Գայլերի հետ կռվեց անվախ. Բայց երբ լսեց զարհուրելի Մռնչյունը վես առյուծի, Լեղապատառ Իրեն ձգեց բնության մոտ. - Կամ հոգիս աո, Կամ ինձ դարձրու  Ահեղ առյուծ, Որ վախ չունի Ուրիշ և ոչ մի կենդանուց: Առյուծ դառած` խրոխտ ու սեգ, Մուկը գնաց, մտավ անտառ, Անցավ դաշտեր և առապար, Մահ տարածեց ամենուրեք: Սակայն մի օր մարդը հանկարծ Առյուծի դեմ հպարտ ցըցվեց.  Առյուծն ահեղ` կռվի պատրաստ` Բաշը ցնցեց: Սակայն մարդը կայծակնաթափ  Հուր արձակեց — ամպ ու որոտ: Եվ առյուծը մահախուճապ, Շունչը առավ բնության մոտ. — Միայն, միայն մարդ դարձրու ինձ. Նա է հզոր մեր բոլորից, Նա է տերը մեր բոլորիս:  Եվ մարդ դառած մուկը զինվեց  Հրով-սրով սպառնալից. Ամեն մի շունչ ու կենդանի Փախչում էին նրա շուքից: Բայց ավելի մեծ սարսափով Վախում էր նա հիմա սաստիկ Իր նմանից: Տեսավ` մարդիկ  Իրար ահից Չեն երկնչում, կարծես, մահից, Օդն են ելնում ամպերից վեր Եվ սուզվում են ծովերի տակ: Թնդանոթով և ռումբերով Եվ թույներով հազար տեսակ Զինվում են ու զինավառվում: Եվ օրից օր զենքերով նոր Զինվում են ու նորից զինվում: Եվ բյուրավոր Բանակներով Հարձակվում են իրար վրա, Եվ խելագար, Անհագաբար, Կոտորում են,  Կոտորում են Մարդիկ իրար… Եվ ահաբեկ խորհում էր նա. -Լավ չի՞ արդյոք, Որ վերստին Մուկիկ դառնա… |